Der var engang for mange år siden en lille dreng der jævnligt kom cyklende til Alken for at besøge sine bedsteforældre.

Alken var for ham en storby. Der var Stationen, med ansatte der sørgede for at hele området, og slog bommen ned hver gang der kom et tog.

Der var slagter, Anker, som slagtede svin og kreaturer og hans kone solgte kød og pålæg fra en fin lille butik.

Der var en skrædder, som syede det fineste tøj.

Der boede en kapelmester, - en sådan havde ikke selv de større byer.

Så var der en kvinde fra bornholm, som sagde en masse, som man overhovedet ikke forstod, og nogle der havde boet i Amerika.

Alken var dengang en by jeg beundrede for alt det der.

Så kunne man få en is af med den vidunderlige smag af citron til en fornuftig pris, - ismutter solgte også brød og udleverede man et nummer kunne man få en pakke fars. Lige ved siden af mejeriet.

Min bedstemor var en bestemt dame og cyklede rundt og hjalp til på gårdene når der skulle være gilde.

Min bedstefar cyklede til Skanderborg og holdt stationsforstanderens have. Derudover dyrkede han de bedste kartofler og flotteste jordbær, men de fik også som han stolt sagde, ”noget af tønden”.

Så gik han til købmand, med sin kurv, købte kaffe, sukker, mel og hvad der hørte sig til. Ved den almindelige købmand, - for Alken havde også den fine købmand, hvor de fine købte mel, sukker, øl og sodavand.

Så havde man også et forsamlingshus, som lå det mærkeligste sted, langt uden for byen , ved siden af smeden, som heller ikke rigtigt boede i Alken. Men ALKEN \_En rigtig landsby for nogle rigtige, levende mennesker.

Årene gik, næsten alt døde, Mathias, Anker, Block, Vita, alle dem der var byen, mejeriet, slagteren, ismutter, kapelmesteren, og skrædderen, hvad var der så tilbage.

Jo der var noget der overvinder alt.

Stædighed pakket inde i fællesskab eller omvendt.

I har haft en afsindig tro på at den ide i bar på og udviklede og arbejdede for blev til virkelighed, - ser dagens lys i dag.

Efter flere års kamp – står der i dag malet i neon KØBMAND.

Det er f…… flot, - et stort tillykke.

En sensation, - -. Hvor er der sidst benævnt ordet KØBMAND mange steder omkring lukninger, - aldrig omkring åbning, men der gør I her i Alken.

Og så KØBMAND, - ikke minimarked. I har ramt hovedet på sømmet med at kalde det KØBMANDSBUTIKKEN.

Fællesskab, var dengang det at have følelsen fornemmelsen af at, fælles kan vi gør mere end vi kan hver især, og så er det rart.

Mejeriet, frysehuset, når man deltes om en vaskemaskine, en FERM efter en cykel osv.

Det er det samme her i dag i det rum, man fornemmer det auraen, fælles kan I løfte det at udvikle en ide, føre den ud i livet, og få den til at blomstre.

Fået finansering, samlet penge ind, afholdt en forrygende koncert, lavet aftaler, været udholdende når det så allersortest ud, det hedder det ikke men vi ved hvad det betyder. Arbejdet med at tilknytte mennesker til butikken, som ikke har det allermest let på det normale arbejdsmarked. Forment.

Og nu står vi her, I med rette stolte over at det lykkedes, og jeg stolt som en pave, for at få lov at holde en tale til dette store øjeblik i min 2, barndomsby.

I fortjener alle en kæmpetak for denne enorme indsats I har lagt for dagen, og I fortjener alt mulig held og lykke til fremover, for at det bliver en succes. Og den succes skaber alle os der er tilstede i dag, sammen med mange andre, når vi lægger vores køb her i butikken. Husk det nu, - også i overmorgen.

MEN - Hvis ikke det kan lade sig gøre her i Alken, hvor skulle det ellers kunne lade sig gøre.

HELD OG LYKKE KØBMAND.